App Playtomic - WAPS
TORNEIG 4rt ANIVERSARI WAPS
MIGDIES CUPRA
Aquí us expliquem com descarregar i utilitzar la nova App Playtomic per reservar pistes.
1. Descarregar l’aplicació:
Està disponible tant per Android com per iPhone.
– Android: buscar l’app des de Play Store i descarregar-la. Pots fer-ho des d’aquí
– iPhone: buscar l’app des de App Store i descarregar-la. Pots fer-ho des d’aquí
2. Registrar-se a l’App:
Un cop descarregada, s’ha d’entrar a Playtomic i registrar-se com nou usuari. Ens demanarà dades personals, un usuari i una contrasenya, els quals NO han de ser els mateixos que teníeu a l’app de Mi Centro, poden ser diferents.
3. Vincular comptes:
És necessari vincular el compte de WAPS amb l’aplicació Playtomic per a que us reconegui com socis i us permeti reservar.
– Cliquem a “Mi Perfil” (ninot de la cantonada inferior dreta)
– S’obrirà un menú i cliquem a “Mis Clubes”
– A baix de tot ens pregunta “¿Estás registrado/a en algun club?” i cliquem sobre “Añadir Club”
– Aquí hem de ficar WAPS
– Ens demanarà l’usuari i la contrasenya que teníem a l’antiga aplicació “Mi Centro” i cliquem a “Iniciar sesión”.
– Rebràs un correu electrònic per verificar el compte. Accedim i el verifiquem.
4. Buscar el teu club:
Has de buscar el club WAPS i entrar, un cop dins hem de clicar sobre el cor que hi ha al lateral dret per a que quedi negre. D’aquesta manera tindrem el club guardat com a preferit i tindrem un accés directe.
5. Nivell de pàdel:
Abans de començar a jugar és recomanable marcar el nivell de pàdel que tens. Per això anirem a:
– “Mi ficha deportiva”
– Clicarem a “Añadir Nivel”
– Marcarem el nivell que considerem que tenim, però ULL!! Un cop confirmat no es pot modificar, així que et fan una breu explicació del nivell que has seleccionat i a més a més, t’enllaça a un vídeo de youtube per a que et reconeguis en el nivell.
**En cas de dubte no et preocupis i demana una prova de nivell a WAPS! D’aquesta manera estaràs 100% segur que el nivell que has marcat és el que et correspon, ni més, ni menys.
– Un cop seleccionat el nivell, continuarem i ens fa un petit test amb preguntes. El responem i seguim a “Ver resultados”
– Abans de confirmar el nivell, et pregunta si vols tornar a anivellar, és a dir, si estàs 100% segur del nivell que has marcat.
– Finalment et demana que especifiquis el teu gènere per poder ubicar-te en partits masculins/femenins i mixtes.
– Quan premem “¡A jugar!” ja no podrem modificar el nivell de pàdel. Només podrem fer partides i ficar resultats per anar ajustant el nostre nivell.
6. Reservar pista:
– Cliquem al cor de part inferior i ens durà directament al club WAPS
– Cliquem al botó on hi ha un calendari i hi fica “Hoy” per seleccionar el dia que volem reservar pista
– Cliquem sobre el botó del rellotge per definir l’hora a la qual volem jugar. Aquí només en deixa marcar hores en punt, així doncs, seleccionem l’hora a la qual ens agradaria iniciar la partida i a sota “inicio flexible” marquem la disponibilitat que tenim perquè ens mostri les pistes lliures que tenim a l’hora en punt que hem seleccionat, a i mitja, a la següent hora…
Exemple: vols crear una partida a les 19:30h. A l’apartat “Empieza a” seleccionarem les 19h i a l’apartat “Inicio flexible” marcarem +2h. Així et marcarà la disponibilitat de pistes que hi ha a les 19h, 19:30h, 20h, 20:30h i 21h.
– Marcar “Pagar en el Club”
7. Reserva confirmada
– Un cop tinguem la reserva confirmada, podem afegir la resta de jugadors clicant a “añadir jugadores” (només podrem afegir jugadors que també tinguin l’app descarregada) i els invitem a la partida. O bé, podem compartir-la per Whatssap, clicant a “Compartir partido” i s’enviarà un enllaç a qui vulgueu, persona o grup, que vosaltres seleccioneu (en aquest cas l’avantatge és que us enviarà una notificació cada cop que algú s’apunti i s’eviten problemes de “qui s’ha apuntat abans”)
– Al finalitzar el partit, podeu ficar resultats, des de “Mi Perfil” – “Mis resultados”
– Clicarem sobre la reserva de la partida que acabem de jugar.
– Confirmem a tots els jugadors de la partida.
– Afegim resultats, els quals, hauran de ser confirmats pels contrincants.
8. Cancel·lar pista:
– Les pistes només es poden anul·lar amb 24h d’antelació.
– Per anul·lar una pista anem a “Mi Perfil”- “Mis Reservas”- cliquem sobre la reserva que volem cancel·lar i l’anul·lem.
Per qualsevol dubte a Recepció WAPS us ajudarem i us guiarem!